Kehtestatud Palupera Põhikooli direktori

 01.12.2020 käskkirjaga nr 15-ü

 Õpilasesinduse arvamus antud 20.11.2020

 Õppenõukogu arvamus antud 24.11.2020

 Kooli hoolekogu arvamus antud 30.11.2020

Palupera Põhikooli päevakava

Päevakava kehtestatakse „ Põhikooli- ja gümnaasiumiseaduse „ § 25 lg 6 ; § 24 lg 5 ning sotsiaalministeeriumi 27. märtsi 2001. A määruse nr 36 § 6,8,10 ja 12

 „ Tervisekaitsenõuded kooli päevakavale ja õppekorraldusele “ alusel

Päevakava eesmärk on õpilaste vaimse ja füüsilise tervise säilitamine ning õppe-ja kasvatustegevusest tulenevate ebasoodsate mõjude ennetamine ja vähendamine.

**I ÜLDSÄTTED**

 1. Päevakava sätestab koolipäeva vältel korraldatavate tegevuste toimumisjärjestuse ja nende ajalise kestvuse.

2. Päevakava koostamisel on arvestatud õpilase vanusest ja füsioloogilisest iseärasusest tulenevat tervise seisundit, töövõimet ning õpivalmidust, õppeainete raskust ning õppeülesannete täitmiseks sobivaid õppeviise ja – meetodeid.

3. Kooliväsimuse vältimiseks koostatakse õpikoormuse vaheldumist kajastav tunniplaan ning jaotatakse õpitegevus ühtlaselt õppeaasta vältel.

4. Ühe õppepäeva tunniplaanis vahelduvad üldjuhul humanitaarained reaal-ja oskusainetega arvestusega, et õpilase õpi-ja töövõime on suurem päeva esimeses pooles ning teisipäeval ja kolmapäeval.

**II ÕPPETUNDIDE JA VAHETUNDIDE AJAD**

 1. Kooli välisuksed avatakse 8.00 ja suletakse viimasena lahkuva koolitöötaja poolt

 2. Õppetunnid algavad üldjuhul 8.30. Õppetunnid toimuvad vastavalt tunniplaanile, mis on päevakava osa ja koostatakse lähtuvalt riiklikes õppekavades sätestatud õpilase nädalakoormusest, kooli õppekavast. Tunniplaan kinnitatakse eraldi haldusdokumendiga.

 3. Õppetunni pikkus on 45 minutit, vahetund 10 minutit, söögivahetund

 20 minutit, õuevahetund 25 minutit.

 4. Õppetundide ja söögivahetundide kellaajad:

 0 8.30 – 09.15 1. tund

 09.25 -10.10 2.tund

 10.20 – 11.05 3.tund

 11.15 – 12.00 4.tund

 12.00 – 12.20 söögivahetund

 12.20 - 13.05 5. tund

 13.15 – 14.00 6.tund

 14.00 - 14.10 – pikapäevarühma eine

 14.10 – 14.55 7.tund

 15.05 - 16.00 8.tund

Sügisesel ja kevadisel õppeperioodil ( v.a. reedel ja halbade ilmastiku olude korral) kell 11.05 – 11.30 õuevahetund

 11.30 – 12.15 4.tund

 12.15 – 12.35 söögivahetund

 12.35 – 13.20 5.tund algab pikapäevarühma töö

 13.30 – 14.15 6.tund 14.15 pikapäevarühma eine

 14.25 - 15.05 7.tund

 15.15 - 16.00 8.tund

5. Huviringide, pikapäevarühma, õpiabi ja logopeedi rühmade tunniplaanid kinnitatakse eraldi haldusdokumendina.

 6. Ainekonsultatsioonid toimuvad pärast õppetunde aineõpetaja poolt määratud ajal.

 7. Õpilasüritused ja klassiõhtud lõpevad hiljemalt kell 21.00.

**III ÕPPETÖÖ**

 1. Õpilane on kohustatud osalema õppetöös vastavalt konkreetse klassi või õpilase jaoks kooli poolt ette nähtud tunniplaanile ja õppekorraldusele.

 2. Vastavalt PGS § 24 lg 5-le on koolil õigus korraldada juhendatud õpet e-õppena virtuaalses õppekeskkonnas.

 3. Klassi ja õpilase päevakava ning muudatused selles tehakse teatavaks õpilasele ja tema seaduslikule esindajale kooli kodulehe, e- päeviku ja klassijuhataja poolt teavitamise kaudu.

 4. Ühes õppepäevas tohib üldjuhul läbi viia ühe kontrolltöö või arvestustöö.

 5. Kontrolltöö või arvestustöö toimumise ajast teavitatakse õpilast vähemalt viis õppepäeva enne töö toimumist.

 6. Ühele õppenädalale võib planeerida kuni kolm kontrolltööd või arvestustööd.

 7. Esimeses klassis koduseid õpiülesandeid ei anta.

 8. Alates 2.klassist antakse koduseid õpiülesandeid arvestusega, et nende lahendamiseks kulub päevas keskmiselt:

2.klassis – 1 tund

3. ja 4. klassis kuni 1,5 tundi

5.-6. klassis kuni 2 tundi

7. – 9.klassis 2,5 tundi

 9. Esmaspäevaks, pühadejärgseks päevaks ja trimestri esimeseks päevaks koduseid õpiülesandeid ei anta.

**V ÕPPEKÄIGUD JA ÜRITUSED VÄLJASPOOL KOOLI TERRITOORIUMI**

1.Kool võib korraldada riikliku õppekava toetavaid tegevusi väljaspool kooli territooriumi, mis on kinnitatud kooli direktori käskkirjaga.

 **VI ÕHUTEMPERATUURIMÕJU ÕPPETEGEVUSE KORRALDUSELE**

 1. Õppetunnid viiakse üle teise ruumi või jäetakse ära õpperuumis, kus õhutemperatuur on vähem kui 19 soojakraadi C ja võimla õhutemperatuur on vähem kui 18 soojakraadi C.

 2. Õppetegevuse korraldamisel arvestatakse välisõhu temperatuuri ja tuule kiiruse koosmõjust sõltuvat tuulekülma indeksit ning organismile tegelikult toimivat välisõhu temperatuuri.

 3. Tegelikult toimivat välisõhu temperatuuri hinnatakse riigi Ilmateenistuse veebilehel http:// [www.ilmateenistus.ee](http://www.ilmateenistus.ee) avaldatud tuule-külma indeksi alusel.

 4. Õppetunnid võib ära jätta, kui sõit kooli ja tagasi on häiritud ja tegelikult toimiv välisõhu temperatuur on:

miinus 20 kraadi C ja madalam 1.-6. klassis;

miinus 25 kraadi C ja madalam 7.-9. klassis.

 5. Madalast õhutemperatuurist hoolimata kooli tulnud lastele korraldatakse koju saatmise võimaluseni erinevaid tegevusi.

 6. Liikumisõpetuse tunde võib läbi viia õues:

1. 1.-6. klassi õpilastele tegelikult toimival välisohu temperatuuril kuni miinus 10 kraadi
2. 7.-9. Klassi õpilastele tegelikult toimival välisõhu temperatuuril kuni miinus 15 kraadi C;
3. mõõduka tuule korral tuulekiirusel kuni 8 m/s.